Edellisen istunnon pöytäkirjan hyväksyminen
Puhemies
Eilisen istunnon pöytäkirja on jaettu.
Onko huomautettavaa?
Richard Corbett
(EN) Arvoisa puhemies, pöytäkirjan 13 kohdassa viitataan Euroopan parlamentin jäseneen, joka vaihtaa poliittista ryhmää liittyäkseen ITS-ryhmään. Siinä ei mainita jäsen Wisen lähtevän IND/DEM-ryhmästä, ja mietinkin, onko tämä virhe. Ymmärtääkseni hänen puolueensa, Yhdistyneen kuningaskunnan itsenäisyyspuolue, on erottanut hänet hänen tapaukseensa liittyvien petosväitteiden tutkimisen ajaksi. Eikö tämä tarkoita, että myös hänen ryhmänsä on erottanut hänet, vai oliko lehdistökampanja tahallisesti harhaanjohtava?
Puhemies
Hyvä jäsen Corbett, mielestäni kantanne tuli selväksi. Tutkimme asiaa.
(Edellisen istunnon pöytäkirja hyväksyttiin.)
